CELEX: C2007/269/39
Language: et
Date: 2007-11-10 00:00:00
Title: Kohtuasi C-359/07: Eelotsusetaotlus, mille esitas Verwaltungsgericht Stuttgart (Saksamaa) 2. augustil 2007  — SOBO Sport & Entertainment GmbH versus Land Baden-Württemberg

10.11.2007   
            
            
               ET
            
            
               Euroopa Liidu Teataja
            
            
               C 269/19
            
         Eelotsusetaotlus, mille esitas Verwaltungsgericht Stuttgart (Saksamaa) 2. augustil 2007 — SOBO Sport & Entertainment GmbH versus Land Baden-Württemberg
   (Kohtuasi C-359/07)
   (2007/C 269/39)
   Kohtumenetluse keel: saksa
   Eelotsusetaotluse esitanud kohus
   Verwaltungsgericht Stuttgart
   Põhikohtuasja pooled
   
      Hageja: SOBO Sport & Entertainment GmbH
   
      Kostja: Land Baden-Württemberg
   Eelotsuse küsimused
   
               1.
            
            
               Kas EÜ asutamislepingu artikleid 43 ja 49 tuleb tõlgendada nii, et nendega on vastuolus teatud hasartmängude, nagu spordikihlvedude ja loteriide riiklik monopol, kui asjaomases liikmesriigis puudub kokkuvõttes ühtne ja süstemaatiline hasartmängude piiramise poliitika, kuna riikliku tegevusloaga korraldajad õhutavad osalema teistes hasartmängudes nagu riiklikes spordikihlvedudes ja loteriides, tehes nendele reklaami, ning pealegi võivad eraõiguslikud teenusepakkujad korraldada teisi, samasuguse või koguni suurema sõltuvuse tekke ohuga mänge nagu teatud spordisündmuste kihlveod (hobuste võiduajamised), mänguautomaatidega ja kasiinodes mängimine?
            
         
               2.
            
            
               Kas EÜ asutamislepingu artikleid 43 ja 49 tuleb tõlgendada nii, et liikmesriikide asjaomaste pädevate asutuste väljastatud spordikihlvedude korraldamisload, mida ei piirata asjaomase riigi territooriumiga, annavad loaomanikule ning tema poolt volitatud kolmandatele isikutele õiguse teha ettepanekuid lepingu sõlmimiseks ja sõlmida neid lepinguid ka teiste liikmesriikide territooriumil ilma täiendava siseriikliku loata?